Black Hawk Down

Black Hawk Down é un filme estadounidense de 2001 gañador de 2 premios Óscar, mellor son e mellor montaxe, dun total de 4 participacións. Foi dirixido por Ridley Scott e escrito por Ken Nolan. O argumento baséase no libro homónimo de Mark Bowden que narra o feito real acontecido durante unha misión estadounidense de pacificación, con mandato da ONU, en Somalia, en 1993.

 Sinopse 
Durante outubro de 1993, soldados estadounidenses de elite, Rangers e Delta Force son enviados a Mogadixo, Somalia, como parte dunha operación de paz das Nacións Unidas: os cargamentos de alimentos enviados pola ONU son sistematicamente roubados polas milicias dos señores da guerra, notablemente Mohamed Farrah Aidid, o máis poderoso, que non dubidan en ametrallar a inocentes civís para conseguilo. O xeneral William F. Garrison (EEUU) está ao mando da operación que, segundo os seus asesores, non debería levar máis aló de dúas semanas, mais os final tarda máis tempo do debido, polo que Washington impaciéntase. Entón establécese unha nova misión, levada a cabo polas forzas Rangers e Delta dos Estados Unidos. O obxectivo é capturar a un grupo de guerrilleiros liderados por Aidid que promoven o estado de anarquía e con eles como reféns, negociar o fin da guerra civil.
Cando empeza a misión todo parece ir ben; un grupo de helicópteros UH-60 Black Hawk e OH-6 Little Bird con membros dos Delta Force e dos Rangers abordo diríxese a Mogadixo, nun aparente estado de calma. Un espía infiltrado sobre o terreo indica onde se reúnen os personaxes a capturar. Pero a guerra urbana é un escenario complexo onde os helicópteros son gravemente vulnerables ao fogo desde edificios, especialmente ás granadas autopropulsadas (RPG).

Cando un dos soldados Rangers cae dun helicóptero, comezan seriamente os problemas. Un dos rebeldes logra impactar a un Black Hawk e derrúbao, outro dos helicópteros que acode ao rescate tamén é impactado. Con dous helicópteros derribados, a misión convértese nunha misión de rescate. É un escenario inesperado que se abre nun momento de graves problemas, xa que as milicias non só están ben armadas, senón que se confunden entre as masas de persoas. 
Soldados da ONU de Malaisia, Paquistán e EUA entran por terra ante a gravidade da situación. Vulnerables tamén ás granadas autopropulsadas e aos AK-47 das milicias, pronto se encontrarán con feridos e falecidos entre as súas filas.

Ao final convértese a misión nunha desesperada carreira contra reloxo para rescatar aos caídos, atrapados e feridos nunha cidade que se converteu en zona de combate mortal. 
Lograrán finalmente conducir os superviventes cara a salvación. Esgotados e feridos, son recibidos á entrada da zona segura (un estadio deportivo) por pícaros rindo que corren e xogan, paquistanís amables con bandexas de té e auga. Os refachos dos AK-47 aínda soan tras eles.

 Personaxes 
 75th Rangers 
 Josh Hartnett como Sarxento Matt Eversmann
 Ewan McGregor como Especialista John "Grimesey" Grimes
 Tom Sizemore como Tenente Coronel Danny McKnight
 Ewen Bremner como Shawn Nelson
 Gabriel Casseus como Mike Kurth
 Hugh Dancy como Sarxento Airborne Ranger Kurt "Doc" Schmid
 Ioan Gruffudd como Tenente John Beales
 Tom Guiry como Ed Yurek
 Charlie Hofheimer como Jamie Smith
 Danny Hoch como Sarxento Dominick Pilla
 Jason Isaacs como Capitán Michael D. Steele
 Brendan Sexton III como Soldado Richard "Alphabet" Kowalewski
 Brian Van Holt como Jeff Struecker
 Ian Virgo como John Waddell
 Tom Hardy como Lance Twombly
 Gregory Sporleder como Scott Galentine
 Carmine Giovinazzo como Mike Goodale
 Chris Beetem como Casey Joyce
 Matthew Marsden como Dale Sizemore
 Orlando Bloom como Todd Blackburn
 Enrique Murciano como Lorenzo Ruiz
 Michael Roof como John Maddox

 Delta Force 
 Eric Bana como Sarxento Norm "Hoot" Gibson
 William Fichtner como Sarxento Jeff Sanderson
 Kim Coates como Sarxento Xefe Tim "Griz" Martin
 Steven Ford como Tenente Joe Cribbs
 Željko Ivanek como Tenente Gary Harrell
 Johnny Strong como Sarxento Randy Shughart
 Nikolaj Coster-Waldau como Gary Gordon
 Richard Tyson como Sarxento Daniel Busch

 160th SOAR – Night Stalkers 
 Ron Eldard como Michael Durant
 Glenn Morshower como Tenente Tom Matthews
 Jeremy Piven como Clifton Wolcott

 Misceláneos 
 Sam Shepard como Xeneral William F. Garrison
 George Harris como Osman Atto
 Razaaq Adoti como Yousuf Dahir Mo'alim
 Treva Etienne como Firimbi
 Ty Burrell como Timothy A. Wilkinson

 Galardóns
 Premios Óscar 

 Ano  Categoría  Receptor(es)  Resultado 2001Mellor montaxePietro ScaliaGañador 2001Mellor sonMichael Minkler  Myron Nettinga  Chris MunroGañadores 2001Mellor directorRidley ScottNomeado 2001Mellor fotografíaSlawomir IdziakNomeado

 Premios BAFTA 
 Ano  Categoría  Receptor(es)  Resultado 2001Mellor montaxePietro ScaliaNomeado 2001Mellor fotografíaSlawomir IdziakNomeado 2001Mellor sonChris Munro  Per Hallberg  Michael Minkler  Myron Nettinga  Karen M. BakerNomeados

 Notas 

 Véxase tamén 
 Ligazóns externas 
 Tráiler Black Hawk derribado en HD

Categoría:Filmes dos Estados Unidos de América
Categoría:Filmes en lingua inglesa
Categoría:Filmes en lingua somalí
Categoría:Filmes de 2001
Categoría:Filmes dirixidos por Ridley Scott
Categoría:Filmes con banda sonora de Hans Zimmer
Categoría:Filmes de guerra dos Estados Unidos de América
Categoría:Filmes de Scott Free Productions
Categoría:Filmes de Columbia Pictures
Categoría:Filmes de Revolution Studios
Categoría:Filmes rodados en Marrocos
Categoría:Filmes ambientados en 1993
Categoría:Filmes ambientados en Somalia
Categoría:Filmes ambientados en Mogadixo